2018. gada Noteikumi Nr.

Rīgā (prot. Nr. .§)

**Padziļinātās sadarbības programmas darbības** **noteikumi**

Izdoti saskaņā ar likuma “Par nodokļiem un nodevām” 7.1 panta ceturto daļu

1. **Vispārīgie jautājumi**
2. Noteikumi nosaka kārtību, kādā nodokļu maksātāju iekļauj Padziļinātās sadarbības programmā (turpmāk – programma), kritērijus programmas dalībnieka statusa iegūšanai, kritērijus programmas dalībnieka brīdināšanai par neatbilstību un izslēgšanai no programmas, kārtību, kādā programmas dalībnieku brīdina par neatbilstību un izslēdz no programmas, un kārtību, kādā informāciju par programmas dalībnieku publicē Valsts ieņēmumu dienesta mājaslapā internetā.
3. Noteikumos lietoti šādi termini:
	1. nodokļu risks – ar nodokļu maksātāja darbību, nodokļu vai finanšu uzskaites politiku un tās īstenošanu saistīts notikums, kura dēļ nodokļu maksātājs nav aprēķinājis, deklarējis un izpildījis savas tiesību aktos noteiktās nodokļu saistības;
	2. risku kontrole – periodiska darbība, ko izpilda nodokļu maksātājs ar mērķi preventīvi novērst vai mazināt nodokļu riska iestāšanās gadījumu;
	3. nodokļu risku vadība – pasākumu kopums, lai strukturēti, pastāvīgi un nepārtraukti identificētu un novērstu nodokļu riskus, īstenojot nodokļu risku kontroli un uzraudzību.
4. Programmas darbību nodrošina Valsts ieņēmumu dienests.

1. **Kritēriji programmas dalībnieka statusa iegūšanai**
2. Valsts ieņēmumu dienests izvērtē nodokļu maksātāja atbilstību šo noteikumu 6., 7., 8. un 9.punktā minētajiem kritērijiem un iekļauj nodokļu maksātāju atbilstošā programmas līmenī.
3. Programmas dalībniekus grupē trijos līmeņos: Bronza, Sudrabs, Zelts (1.pielikums).
4. Nodokļu maksātājam noteikti šādi pamatkritēriji dalībai programmā:
	1. saimniecisko darbību veic ilgāk par trim gadiem;
	2. izvērtēšanas brīdī nav Valsts ieņēmumu dienesta administrēto nodokļu (nodevu) parādu, kuru kopsumma pārsniedz 150 *euro*;
	3. nodokļu maksātājs vai tā valdes loceklis nav atzīts par vainīgu Krimināllikuma 177.pantā paredzētā noziedzīgā nodarījuma un Krimināllikuma XIX nodaļā “Noziedzīgi nodarījumi tautsaimniecībā” uzskaitīto noziedzīgo nodarījumu izdarīšanā vai sodāmība ir dzēsta;
	4. izvērtēšanas brīdī nodokļu maksātājam nav ar tiesas nolēmumu pasludināts maksātnespējas process, uzsākts tiesiskās aizsardzības process vai ārpustiesas tiesiskās aizsardzības process;
	5. iepriekšējo triju gadu laikā un izvērtēšanas brīdī nodokļu maksātājam nodokļu kontroles pasākumu rezultātā nav noteiktas valsts budžetā papildus iemaksājamās summas vai nav samazināts nepamatoti palielinātā no valsts budžeta atmaksājamā nodokļa apmērs, tai skaitā nokavējuma naudas un soda naudas, kuru kopējā summa pārsniedz trīs procentus no nodokļa maksātāja attiecīgā gada Valsts ieņēmumu dienesta administrētajiem nodokļu ieņēmumiem (nodokļu maksātāju veiktajām iemaksām atņemot nodokļu administrācijas atmaksātās pārmaksas), bet izvērtēšanas brīdī – trīs procentus no nodokļa maksātāja iepriekšējā gada Valsts ieņēmumu dienesta administrētajiem nodokļu ieņēmumiem (nodokļu maksātāju veiktajām iemaksām atņemot nodokļu administrācijas atmaksātās pārmaksas);
	6. nodokļu maksātājs vai tā valdes loceklis iepriekšējā gadā un izvērtēšanas brīdī nav sodīts vai arī sodāmība ir dzēsta par pārkāpumu, kas attiecas uz nodokļu maksātāja nodokļu saistībām, pārkāpumiem muitas jomā, vai par darba tiesisko attiecību regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums vai naudas sods, kas nepārsniedz 151 *euro*, un gada laikā naudas sodu kopsumma nepārsniedz 500 *euro*;
	7. nav pieņemts lēmums par saimnieciskās darbības izbeigšanu vai apturēšanu, vai nav uzsākts likvidācijas process;
	8. nodokļu maksātāja valdes loceklim izvērtēšanas brīdī nav atņemtas tiesības ieņemt noteiktus amatus vai sodāmība par šo pārkāpumu ir dzēsta;
	9. iepriekšējā gadā un izvērtēšanas brīdī nav konstatēti pārkāpumi vai arī sodāmība ir dzēsta, nodokļu maksātājam lietojot un apkalpojošam dienestam apkalpojot kases aparātu, hibrīda kases aparātu, kases sistēmu, specializēto ierīci vai iekārtu ar mainītu konstrukciju vai programmu, ar ko radīta iespēja slēpt vai samazināt ar nodokļiem un nodevām apliekamo objektu;
	10. nodokļu maksātājam pēc Valsts ieņēmumu dienesta iniciatīvas nav uzsākts izslēgšanas process no Pievienotās vērtības nodokļa maksātāju reģistra;
	11. nodokļu maksātājam izvērtēšanas brīdī nav uzsākta nodokļu revīzija (audits);
	12. iepriekšējā gadā un izvērtēšanas brīdī Valsts ieņēmumu dienesta informācijas sistēmā nav ieraksti par komersanta nesasniedzamību juridiskajā adresē;
	13. iepriekšējā gadā un izvērtēšanas brīdī Valsts ieņēmumu dienesta informācijas sistēmā nav negatīvu ierakstu, kas liecinātu par negodprātīgu rīcību;
	14. iepriekšējā gadā un izvērtēšanas brīdī Valsts ieņēmumu dienesta informācijas sistēmā nav ierakstu par to, ka nodokļu maksātāja dalībnieks vai amatpersona ir iekļauts riska personu sarakstā likuma “Par nodokļiem un nodevām” izpratnē;
	15. par pirmstaksācijas gadu iesniegtajā gada pārskata peļņas vai zaudējumu aprēķinā nav norādīti zaudējumi.
5. Valsts ieņēmumu dienests programmas Bronzas līmenī iekļauj nodokļu maksātāju, kurš atbilst šādiem kritērijiem:
	1. iepriekšējā gadā un izvērtēšanas brīdī pārskatu un deklarāciju iesniegšanas termiņu kavējuma skaits nepārsniedz 10 reizes;
	2. pēdējo triju gadu laikā Valsts ieņēmumu dienesta administrēto nodokļu ieņēmumu kopsumma gadā pārsniedz 10 000 *euro* (nodokļu maksātāju veiktajām iemaksām atņemot nodokļu administrācijas atmaksātās pārmaksas);
	3. iepriekšējā gadā un izvērtēšanas brīdī par pirmo pusgadu nodokļu maksātāja darba ņēmēju mēneša vidējie darba vietā gūtie ienākumi nav mazāki par 80 procentiem no Centrālās statistikas pārvaldes noteiktās vidējās darba samaksas valstī atbilstoši jaunākajiem datiem, kas publicēti tās tīmekļa vietnē vērtēšanas brīdī.
6. Valsts ieņēmumu dienests programmas Sudraba līmenī iekļauj nodokļu maksātāju, kurš atbilst šādiem kritērijiem:
	1. iepriekšējā gadā un izvērtēšanas brīdī nav kavēti pārskatu un deklarāciju iesniegšanas termiņi;
	2. pēdējo triju pārskata gadu laikā neto apgrozījums katrā pārskata gadā pārsniedz 4 000 000 *euro*;
	3. pēdējo triju gadu laikā Valsts ieņēmumu dienesta administrēto nodokļu ieņēmumu kopsumma gadā pārsniedz 500 000 *euro* (nodokļu maksātāju veiktajām iemaksām atņemot nodokļu administrācijas atmaksātās pārmaksas);
	4. iepriekšējā gadā un izvērtēšanas brīdī par pirmo pusgadu nodokļu maksātāja darba ņēmēju mēneša vidējie darba vietā gūtie ienākumi ir lielāki par Centrālās statistikas pārvaldes noteiktās vidējo darba samaksu valstī atbilstoši jaunākajiem datiem, kas publicēti tās tīmekļa vietnē vērtēšanas brīdī.
7. Valsts ieņēmumu dienests programmas Zelta līmenī iekļauj nodokļu maksātāju, kurš atbilst šādiem kritērijiem:
	1. iepriekšējā gadā un izvērtēšanas brīdī nav kavēti pārskatu un deklarāciju iesniegšanas termiņi;
	2. pēdējo triju pārskata gadu laikā neto apgrozījums katrā pārskata gadā pārsniedz 4 000 000 *euro*;
	3. pēdējo triju gadu laikā Valsts ieņēmumu dienesta administrēto nodokļu ieņēmumu kopsumma gadā pārsniedz 700 000 *euro* (nodokļu maksātāju veiktajām iemaksām atņemot nodokļu administrācijas atmaksātās pārmaksas);
	4. iepriekšējā gadā un izvērtēšanas brīdī par pirmo pusgadu nodokļu maksātāja darba ņēmēju mēneša vidējie darba vietā gūtie ienākumi ir lielāki par Centrālās statistikas pārvaldes noteikto vidējo darba samaksu valstī atbilstoši jaunākajiem datiem, kas publicēti tās tīmekļa vietnē vērtēšanas brīdī;
	5. nodokļu maksātājs ir ieviesis nodokļu risku vadību.
8. Vērtējot nodokļu maksātāja atbilstību šo noteikumu 7.1., 8.1. un 9.1.apakšpunktā noteiktajiem kritērijiem, vērtē šo noteikumu 2.pielikumā minēto pārskatu un deklarāciju iesniegšanas atbilstību noteiktajiem iesniegšanas termiņiem.
9. Vērtējot šo noteikumu 7.2, 8.3. un 9.3.apakšpunktā noteikto kritēriju, nodokļu ieņēmumu summas atlasa par pēdējiem 36 mēnešiem no izvērtēšanas gada 1.septembra.
10. Šo noteikumu 9.5.apakšpunktā noteiktā kritērija mērķis ir nodrošināt vienotu un efektīvu nodokļu uzskaites procesu. Efektīvas nodokļu risku vadības rezultātā tiek nodrošināta savlaicīga nodokļu aprēķināšana, deklarēšana un iemaksāšana valsts budžetā atbilstoši normatīvo aktu prasībām. Šo noteikumu 9.5.apakšpunktā noteiktā kritērija izpildei nodokļu maksātājs definē saimnieciskās darbības jomas, procesus un uzņēmumā veiktās darbības ar nodokļu riskiem saistīto darbību apzināšanai, nosaka nodokļu riskus, definē kontroles pasākumus, lai preventīvi novērstu nodokļu risku iestāšanos, kā arī nosaka par kontroļu pasākumu izpildi atbildīgās personas.
11. Šo noteikumu 9.5.apakšpunktā noteiktais kritērijs ir izpildīts, ja nodokļu maksātāja ievestā nodokļu risku vadība atbilst šādiem kritērijiem:
	1. nepārtrauktība – nodokļu risku pārraudzību un vadību veic pastāvīgi attiecīgo procesu norises laikā;
	2. vispusīgums – tā ietver visus nodokļu maksātāja veiktos procesus, kas ietekmē nodokļu aprēķināšanu, deklarēšanu un samaksu;
	3. atbildība – tajā nosaka konkrētu atbildības sadalījumu nodokļu maksātāja definēto nodokļu risku kontrolē iesaistītajām personām;
	4. detalizācija – to dokumentē ar detalizācijas līmeni līdz tās darbības aprakstam, kas rada risku;
	5. aktualizēšana – to aktualizē, ja mainās uzņēmuma procesi vai ārējie normatīvie akti.
12. Šo noteikumu 9.5.apakšpunktā noteiktā kritērija izpildei nodokļu maksātājs identificē vismaz šādus riskus:
	1. darījumu riski – nodokļu riski, kas rodas nodokļu maksātāja veikto raksturīgo (konkrētā nodokļu maksātāja deklarētajam saimnieciskās darbības veidam atbilstošas saimnieciskās darbības) un neraksturīgo (konkrētā nodokļu maksātāja deklarētajam saimnieciskās darbības veidam neatbilstošas saimnieciskās darbības) darījumu rezultātā;
	2. darbības riski – nodokļu riski, kas rodas, nodokļu maksātājam veicot saimniecisko darbību atbilstoši ārējo normatīvo aktu prasībām;
	3. atbilstības riski – nodokļu riski, kas saistīti ar nodokļu maksātāja saistību izpildi, nodokļu deklarāciju korektu un laicīgu iesniegšanu, kā arī nodokļu korektu un laicīgu samaksu;
	4. grāmatvedības uzskaites riski – nodokļu riski, kas saistīti ar pareizu darījumu iegrāmatošanu saskaņā ar grāmatvedības jomu reglamentējošo normatīvo aktu prasībām un nodokļu maksātāja grāmatvedības organizācijas dokumentiem.
13. Nodokļu maksātājs šo noteikumu 14.punktā noteiktajiem un nodokļu maksātāja identificētajiem nodokļu riskiem izstrādā un ievieš efektīvus iekšējās kontroles pasākumus, lai samazinātu riska ietekmi vai iespējamību.
14. Nodokļu maksātājs norīko atbildīgo personu par nodokļu risku vadības procesu.
15. Nodokļu maksātājs dokumentē nodokļu risku vadības procesu tādā detalizācijas līmenī, lai kompetentā persona varētu tam izsekot līdz līmenim, kurā darbības rada nodokļu risku. Dokumentācijā norāda vismaz šādu informāciju – procesa solis, kura ietvaros rodas risks, riska apraksts, par procesa soļa izpildi atbildīgā persona uzņēmumā, definē nodokļu riska kontroli, nosaka tās ietvaros veicamās darbības un par kontroles izpildi atbildīgo personu, kontroles periodiskumu. Papildus nodokļu maksātājs var izstrādāt arī citus risku vadības dokumentus (piemēram, politiku, stratēģiju, procesu kartes), automatizēt nodokļu risku vadību, ja tas ir nepieciešams nodokļu risku novēršanai uzņēmumā.
16. Nodokļu risku vadības dokumentus apstiprina attiecīgi pilnvarota nodokļu maksātāja amatpersona.
17. Katram nodokļu maksātāja nodokļu risku vadībā iesaistītajam darbiniekam ir nodrošināta iespēja iepazīties ar nodokļu risku reģistru un ir pienākums ziņot par jauniem nodokļu riskiem un nepieciešamību mainīt vai aktualizēt procesus.
18. Ne retāk kā reizi gadā nodokļa maksātājs veic nodokļu risku vadības procesu novērtēšanu, pārbauda nodokļa riska vadības un kontroļu ievērošanu un efektivitāti, nodrošina nodokļu riska vadības aktualizēšanu, pilnveidošanu un optimizāciju.
19. Ik gadu, vienlaikus ar gada pārskatu, nodokļu maksātājs sniedz nodokļu administrācijai apliecinājumu par veikto nodokļu risku vadības novērtējumu, apliecinot kontroļu atbilstību nodokļu risku vadības sistēmai, norādot novērtēšanā konstatēto, veiktos vai veicamos pasākumus trūkumu novēršanai un izpildes termiņus, sniedzot apstiprinājumu par nodokļu risku vadības aktualizēšanu atbilstoši izmaiņām normatīvajos aktos. Atbilstoši šo noteikumu 38.punktam, veicot nodokļu risku vadības uzraudzību, Valsts ieņēmumu dienestam ir tiesības uzraudzīt nodokļu risku vadības novērtējuma procesu.
20. **Kārtība, kādā nodokļu maksātāju iekļauj programmas Bronzas, Sudraba vai Zelta līmenī**
21. Nodokļu maksātāju atlase un iekļaušana programmas Bronzas un Sudraba līmenī notiek automātiski, pamatojoties uz Valsts ieņēmumu dienesta nodokļu informācijas sistēmu datiem.
22. Nodokļu maksātāju atlasi programmas Zelta līmenim veic automātiski, pamatojoties uz Valsts ieņēmumu dienesta nodokļu informācijas sistēmu datiem. Valsts ieņēmumu dienests iekļauj nodokļu maksātāju programmas Zelta līmenī, atbilstoši šo noteikumu 26.punktā noteiktajam.
23. Valsts ieņēmumu dienests katru gadu no 1.septembra līdz 30.novembrim veic nodokļu maksātāju atlasi atbilstoši šo noteikumu II. nodaļā noteiktajiem kritērijiem.
24. Valsts ieņēmumu dienests nodokļu maksātājiem, kurus atlasa iekļaušanai programmā, un programmas dalībniekiem, kuriem mainās programmas līmenis, nosūta automātiski izveidotu informatīva rakstura paziņojumu, izmantojot Elektroniskās deklarēšanas sistēmu.
25. Viena mēneša laikā pēc šo noteikumu 25.punktā minētā paziņojuma saņemšanas nodokļu maksātājs, kas atbilst šo noteikumu 9.1.–9.4.apakšpunktā noteiktajiem kritērijiem, elektroniski iesniedz Valsts ieņēmumu dienestam apliecinātas nodokļu risku vadības dokumentu kopijas. Ja nodokļu maksātājs viena mēneša laikā dokumentu kopijas neiesniedz, to iekļauj programmas Sudraba līmenī un nodokļu maksātājs zaudē tiesības dalībai programmas Zelta līmenī attiecīgajā gadā.
26. Nodokļu maksātājus, kuri atbilst šo noteikumu 6. un 7.punktā minētajiem kritērijiem, iekļauj programmas Bronzas līmenī.
27. Programmas Bronzas līmenī iekļauto dalībnieku iekļauj programmas Sudraba līmenī, ja tas programmas Bronzas līmenī ir atradies vienu gadu, un, ja izpildās šo noteikumu 8.punktā noteiktie kritēriji.
28. Programmas Sudraba līmenī iekļauto dalībnieku iekļauj Zelta līmenī, ja tas programmas Sudraba līmenī ir atradies divus gadus, un, ja izpildās šo noteikumu 9.punktā noteiktie kritēriji.
29. Jaunu dalībnieku uzņemšana programmā, kā arī iekļaušana citā programmas līmenī šo noteikumu 28. vai 29.punktā minētajos gadījumos, tiek veikta katra nākamā gada 1.janvārī.
30. Pēc dalībnieku uzņemšanas programmā Valsts ieņēmumu dienests divu darba dienu laikā publicē informāciju par Padziļinātās programmas dalībnieku statusu Valsts ieņēmumu dienesta tīmekļa vietnē.
31. **Kritēriji un kārtība programmas dalībnieku brīdināšanai un izslēgšanai no programmas**
32. Valsts ieņēmumu dienests līdz katram ceturksnim sekojošā mēneša beigām automātiski atbilstoši Valsts ieņēmumu dienesta nodokļu informācijas sistēmu datiem atlasa tos programmas dalībniekus, kuriem konstatētas neatbilstības šo noteikumu 6.2., 6.3., 6.4., 6.6. (izņemot sodu kopsummas vērtēšanu), 6.7, 6.8., 6.9., 6.10, 6.12., 6.13., 6.14.apakšpunktā noteiktajiem kritērijiem.
33. Valsts ieņēmumu dienests reizi gadā no 1.septembra līdz 30.novembrim automātiski, ņemot vērā Valsts ieņēmumu dienesta nodokļu informācijas sistēmu datus, atlasa tos programmas dalībniekus, kuriem konstatētas neatbilstības šo noteikumu 6.5., 6.6. (vērtējot gada laikā sodu kopsummu), 7.punktā, 8.punktā, 9.1. – 9.4.apakšpunktā noteiktajam.
34. Programmas dalībnieku izslēdz no programmas bez brīdinājuma, ja pēc iekļaušanas programmā tas vairs neatbilst šo noteikumu 6.3., 6.4., 6.5., 6.6., 6.7., 6.8., 6.9., 6.10., 6.13., 6.14., 7.punktā noteiktajam.
35. Ja programmas Sudraba līmeņa dalībnieks neatbilst šo noteikumu 8.punkta kritērijiem, programmas Zelta līmeņa dalībnieks neatbilst šo noteikumu 9.1. – 9.4.apakšpunkta kritērijiem, Valsts ieņēmumu dienests vērtē programmas dalībnieka atbilstību zemākā līmeņa kritērijiem. Programmas dalībnieku iekļauj attiecīgajā programmas līmenī ar nākamā gada 1.janvāri. Programmas dalībnieks var pretendēt uz atkārtotu iekļaušanu programmas augstākā līmenī, ievērojot šo noteikumu 28. un 29. punktā noteikto.
36. Valsts ieņēmumu dienests 15 dienu laikā pēc neatbilstības konstatēšanas, izmantojot Valsts ieņēmumu dienesta Elektroniskās deklarēšanas sistēmu, nosūta brīdinājumu programmas dalībniekam par izslēgšanu no programmas, ja konstatēts, ka programmas dalībnieks neatbilst šo noteikumu 6.2. un 6.12.apakšpunktā noteiktajam.
37. Ja programmas dalībnieks 30 dienu laikā no brīdinājuma saņemšanas nav novērsis neatbilstības, Valsts ieņēmumu dienests izslēdz nodokļu maksātāju no dalības programmā.
38. Valsts ieņēmumu dienests katru gadu veic uzraudzību nodokļu risku vadībai ne mazāk kā 5 procentiem no programmas Zelta līmeņa dalībniekiem.
39. Ja, veicot uzraudzības darbības atbilstoši šo noteikumu 38.punktam, Valsts ieņēmumu dienests konstatē nepilnības, tas izsaka brīdinājumu un dod laiku nepilnību novēršanai 30 dienas. Ja nepilnības nav novērstas, tad programmas dalībnieku izslēdz no programmas Zelta līmeņa, pārceļot uz programmas Sudraba līmeni. Programmas dalībnieks var pretendēt uz atkārtotu iekļaušanu programmas Zelta līmenī ne ātrāk kā pēc 12 mēnešiem no izslēgšanas brīža.
40. Programmas dalībnieks var brīvprātīgi izstāties no programmas, iesniedzot iesniegumu Valsts ieņēmumu dienestam.
41. Ja Valsts ieņēmumu dienests izslēdz nodokļu maksātāju no dalības programmā, nodokļu maksātājam divu darbdienu laikā Valsts ieņēmumu dienesta Elektroniskās deklarēšanas sistēmā nosūta automātiski izveidotu informatīva rakstura paziņojumu.
42. Valsts ieņēmumu dienests veic attiecīgas izmaiņas Valsts ieņēmumu dienesta tīmekļa vietnē programmas dalībnieku sarakstā vienu reizi mēnesī līdz katra mēneša 20.datumam.
43. **Noslēguma jautājumi**
44. Programmas dalībniekus, kas uzņemti programmā līdz likuma “Par nodokļiem un nodevām” pārejas noteikumu 210.punktā noteiktā regulējuma spēkā stāšanās brīdim, ar 2019.gada 1.janvāri uzņem programmas Zelta līmenī, nevērtējot 6. un 9.punktā minētos kritērijus, kā arī 2019.gadā nevērtē atbilstību šo noteikumu 9.1.apakšpunktā noteiktajam kritērijam.

1. 2019.gada 1.janvārī nodokļu maksātājus, kuri atbilst šo noteikumu 6., 7., 8., 9.punktā noteiktajiem kritērijiem, iekļauj programmas attiecīgajā līmenī, neievērojot šo noteikumu 28. un 29.punktā noteikto.
2. 2019.gada 1.janvārī nodokļu maksātājus, kuri atbilst šo noteikumu 6.punktā un 9.1.–9.4.apakšpunktā noteiktajam, bet kuriem nav ieviesta nodokļu riska vadības sistēma, iekļauj programmas Sudraba līmenī un Valsts ieņēmumu dienests nosūta informatīvu ziņojumu par nodokļu riska vadības ieviešanas nepieciešamību un iespēju kvalificēties programmas Zelta līmenim. Nodokļu maksātāji ne vēlāk kā līdz 2019.gada 31.maijam elektroniski iesniedz Valsts ieņēmumu dienestam apliecinātas nodokļu risku vadības normatīvo dokumentu kopijas. Ja nodokļu maksātājs līdz 2019.gada 31.maijam dokumentu kopijas neiesniedz, tas zaudē tiesības dalībai programmas Zelta līmenī 2019.gadā.
3. Nodokļu maksātājiem, kuri atbilst programmas Sudraba līmeņa kritērijiem, 2017., 2018. un 2019.gadā kavēto pārskatu un deklarāciju skaits, vērtējot iepriekšējo gadu un izvērtēšanas brīdi, nedrīkst pārsniegt 5 reizes.
4. Pārejās periodā līdz 2019.gada 31.decembrim Valsts ieņēmumu dienests nodrošinās savā rīcībā esošo datu atlasi un izvērtēšanu par Valsts ieņēmumu dienesta konstatētajiem administratīvajiem pārkāpumiem (noteikumu projekta 6.6., 6.8. un 6.9.apakšpunkts), bet no 2020.gada 1.janvāra dati par uzliktiem sodiem un sodāmības kritēriju par nodokļa maksātāja vai tā valdes locekļa izdarītiem noziedzīgajiem nodarījumiem (noteikumu projekta 6.3.apakšpunkts) un par konkrētiem administratīvajiem pārkāpumiem (noteikumu projekta 6.6., 6.8. un 6.9.apakšpunkts), t.sk. par darba tiesisko attiecību regulējošo normatīvo aktu pārkāpumiem, tiks saņemti no Iekšlietu ministrijas Informācijas centra, ņemot vērā visus atbilstošus aktuālus ierakstus Soda reģistrā. Līdz 2019.gada 31.decembrim Valsts ieņēmumu dienestam 6.3.apakšpunktā minēto datu atlasi nodrošinās Iekšlietu ministrijas Informācijas centrs, sagatavojot nepieciešamos datus pēc Valsts ieņēmumu dienesta pieprasījuma.
5. Noteikumi stājas spēkā 2019. gada 1. janvārī.

Ministru prezidents M.Kučinskis

Finanšu ministre D.Reizniece-Ozola